Եւ եթէ խոր մտածենք՝ իրական նախընտրական պայքարն ընթանում է հէնց այդ երկու Հայաստանների միջեւ. այն Հայաստանի, որն իրականում կայ, ու որտեղ ապրում ենք մենք, եւ այն Հայաստանի, որը իշխանութիւնների երեւակայութեան արդիւնքն է, եւ որին մեզ առաջարկում են հաւատալ, որ փոխւի: Իսկ մենք չենք ցանկանում փոխել այն, ինչին հնարաւոր չէ հաւատալ, մենք չենք ցանկանում հաւատալ իշխանական քաղտեխնոլոգների կողմից յօրինւած կեղծ երկրին, ընդհակառակը՝ մենք ցանկանում ենք դէն նետել այդ կեղծը՝ մեր իրական Հայաստանից, եւ միայն այդ ժամանակ այն կը դառնայ այնպիսին, ինչպիսին երազում ենք ունենալ: